
5 martie 2026
COMUNICAT DE PRESĂ
„PNRR: Fonduri pentru România modernă și reformată!”
De la birocrație la eficiență digitală prin implementarea Jalonului 177 – Platformele interoperabile pentru managementul standardizat al resurselor umane în administrația publică centrală sunt funcționale (E-ANFP și SIMRU)
Agenția Națională a Funcționarilor Publici (ANFP) anunță finalizarea activităților pentru atingerea Jalonului 177 – Platformele interoperabile pentru managementul standardizat al resurselor umane în administrația publică centrală sunt funcționale (E-ANFP și SIMRU), parte a Investiției 10 - Transformarea digitală în managementul funcției publice, Componenta C7 - Transformarea digitală din cadrul Planului Național de Redresare și Reziliență (PNRR).
Obiectivul investiției a vizat reducerea birocrației și sporirea calității serviciilor publice prin intermediul unei funcții publice bine pregătite și profesioniste. Indicatorul calitativ al investiției a fost atins prin faptul că cele două platforme dezvoltate în cadrul Jalonului 177 -Sistemul Integrat de Management al Resurselor Umane (SIMRU) și Platforma de gestionare a funcției publice (E-ANFP) - sunt funcționale. 
Cu o finanțare de 10.000.000 de euro, activitățile pentru implementarea Jalonului 177 – Platformele interoperabile pentru managementul standardizat al resurselor umane în administrația publică centrală sunt funcționale (E-ANFP și SIMRU) au demarat în luna iulie 2022 și au avut ca termen de finalizare Trimestrul IV al anului 2025. 
SIMRU este o investiție strategică în digitalizarea proceselor de resurse umane din administrația publică centrală, care are ca reper sistemul de gestionare a personalului, utilizat la nivelul Comisiei Europene. 
Concepută modular, platforma oferă servicii integrate de gestiune a documentelor și a datelor despre angajați și angajatori: de la administrarea resurselor umane, managementul timpului și pontaj, până la formare și dezvoltare profesională. SIMRU dispune de funcționalități de tip self-service - accesul la dosarul profesional digital, posibilitatea actualizării datelor personale, generarea automată de cereri de concediu, adeverințe sau alte tipuri de documente,  de funcționalități de tip self-management, dar și de funcționalități de raportare și analiză pentru formularea de politici publice bazate pe date disponibile în timp real.
Arhitectura informatică a SIMRU permite automatizarea fluxurilor de lucru și interoperabilitatea cu platforme conexe precum E-ANFP, Concursul Național, REGES, ADR-ROeID, Registrul Național de Evidență a Populației și, în viitor, cu Hub-ul Guvernamental, asigurând un cadru unitar, standardizat și securizat pentru gestionarea parcursului profesional al personalului din administrația publică. Platforma este funcțională, testată și pilotată. Aceasta are capacitatea de a deservi până la 1,3 milioane de potențiali utilizatori. În prima etapă, platforma se adresează administrației centrale, cu posibilitatea extinderii către administrația locală. 
Instituțiile publice care doresc să adere voluntar la SIMRU se pot înrola gratuit, pe baza unei solicitări, începând cu luna martie a anului 2026.
Tot în cadrul Jalonului 177, a fost realizată și platforma E-ANFP care contribuie fundamental la modul în care este gestionată funcția publică în România și permite monitorizarea datelor, administrarea dosarelor profesionale și standardizarea proceselor de resurse umane la nivelul administrației centrale, teritoriale și locale. Printre funcționalitățile cheie ale platformei E-ANFP se numără: 
· Arhitectură Business Intelligence pentru analize și raportări avansate;
· Asistenți RPA care automatizează verificări, procese administrative și fluxuri de lucru;
· Formulare inteligente și instrumente digitale pentru eficientizarea activităților ANFP.
De asemenea, au mai fost dezvoltate și trei instrumente digitale complementare respectiv: noua pagină web a ANFP - portal modern și accesibil, Documenta - sistem de management al documentelor la nivelul Agenţiei, chatbotul AgentIA - oferă acces rapid la informații legislative referitoare la funcția publică. 

Vasile-Felix Cozma, președinte ANFP: „SIMRU și E-ANFP reprezintă dovada că administrația publică poate evolua prin soluții moderne, integrate și centrate pe nevoile oamenilor. Prin simplificarea proceselor de resurse umane și sprijinul acordat profesioniștilor, platformele creează cadrul pentru o funcție publică mai bine pregătită, mai eficientă și conectată la realitatea actuală. Digitalizarea construită în jurul oamenilor reduce birocrația, crește calitatea serviciilor publice și consolidează încrederea cetățenilor în instituțiile publice. Cu aceste platforme deschidem o etapă nouă în managementul personalului din administrația publică.”

Informații suplimentare despre activitățile derulate pot fi consultate pe pagina web a ANFP, www.anfp.gov.ro :
SIMRU -  https://tinyurl.com/2s3punr5
E-ANFP - https://tinyurl.com/yfmfdkp5
sau pot fi solicitate la adresa de e-mail: comunicare@anfp.gov.ro.



[image: C:\Users\elena.dragos\Desktop\comunicat de presă RGB.jpg]
image1.png
Planul National
de Redresare si Rezilienta

Finantat de
Uniunea Europeana
NextGenerationEU





image2.jpeg
~Gontinutul acestui material nu reprezinta in mod obligatoriu pozitia oficiala a Uniunii Europene sau a Guvernului Romaniei”.

»PNRR. Finantat de Uniunea Europeana - UrmatoareaGeneratieUE“

Website - https://mfe.gov.ro/pnrr/ Facebook - https://www.facebook.com/PNRROficial




